ผอ.สำนักงบฯ เตรียมชงมาตรการเศรษฐกิจชุดใหม่เข้าครม.สัปดาห์หน้า
ผอ.สำนักงบฯ เตรียมชงมาตรการเศรษฐกิจชุดใหม่เข้าครม.สัปดาห์หน้า
25 ส.ค. 2558

นายสมศักดิ์ โชติรัตนะศิริ ผู้อำนวยการ สำนักงบประมาณ เปิดเผยว่า จากการหารือกับนายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจ และนายอภิศักดิ์ ตันติวรวงศ์ รมว.คลัง เกี่ยวกับการออกมาตรการกระตุ้นเศรษฐกิจชุดใหม่ ซึ่งขณะนี้ได้มีการเตรียมพร้อมเพื่อเสนอเข้าสู่ที่ประชุมคณะรัฐมนตรี(ครม.)ในสัปดาห์หน้าแล้ว
ทั้งนี้ มาตรการดังกล่าวจะครอบคลุมถึงการให้ความช่วยเหลือเกษตรกรและประชาชนรายย่อยที่เป็นผู้มีรายได้น้อยในทุกกลุ่ม ซึ่งวงเงินที่จะนำมาใช้รองรับมาตรการดังกล่าวมี 2 ช่องทางเลือก ขึ้นกับกระทรวงการคลังจะเลือกใช้ทางใด โดยช่องทางแรกมาจากงบกลางที่ขณะนี้มีอยู่เพียงพอรองรับเกินกว่า 5 หมื่นล้านบาท และอีกส่วนหนึ่งคือการกู้เงินมาใช้
 